CELEX: E2012P0012
Language: el
Date: 2012-11-30 00:00:00
Title: Προσφυγή που ασκήθηκε στις 30 Νοεμβρίου 2012 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-12/12)

7.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 66/29
            
         Προσφυγή που ασκήθηκε στις 30 Νοεμβρίου 2012 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-12/12)
   2013/C 66/09
   Στις 30 Νοεμβρίου 2012 ασκήθηκε προσφυγή κατά της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Markus Schneider και Clémence Perrin, ενεργούντες ως αντιπρόσωποι, Rue Belliard 35, 1040 Brussels, Belgium.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ:
   
               1)
            
            
               Να δηλώσει ότι η Ισλανδία, μη έχοντας θεσπίσει ή κοινοποιήσει στην Εποπτεύουσα Αρχή εμπροθέσμως τα αναγκαία μέτρα που αναφέρονται στο σημείο 7η του παραρτήματος XIX της συμφωνίας για τον Ευρωπαϊκό Οικονομικό Χώρο (Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου), όπως προσαρμόστηκε στη συμφωνία από το πρωτόκολλο 1 της συμφωνίας αυτής, παρέλειψε να εκπληρώσει τις υποχρεώσεις της βάσει του νόμου και σύμφωνα με το άρθρο 7 της συμφωνίας ΕΟΧ·και
            
         
               2)
            
            
               να διατάξει την Ισλανδία να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η Εποπτεύουσα Αρχή της ΕΖΕΣ υποστηρίζει ότι απαιτείται από την Ισλανδία, βάσει του άρθρου 27 της Οδηγίας 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008 (η Οδηγία), και του άρθρου 7 της συμφωνίας ΕΟΧ, να λάβει τα αναγκαία μέτρα για την εφαρμογή της Οδηγίας και να ενημερώσει την Εποπτεύουσα Αρχή της ΕΖΕΣ για τα μέτρα που ελήφθησαν.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι δεν έχει λάβει τις πληροφορίες αυτές από την Ισλανδική Κυβέρνηση, ούτε έχει στη διάθεσή της άλλες πληροφορίες από τις οποίες τεκμαίρεται ότι τα μέτρα που είναι αναγκαία για την εφαρμογή της οδηγίας έχουν ληφθεί.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέλειψε να εκπληρώσει τις υποχρεώσεις της βάσει του άρθρου 27 της Οδηγίας και του άρθρου 7 της συμφωνίας ΕΟΧ, μη έχοντας θεσπίσει ή κοινοποιήσει στην Αρχή τα αναγκαία μέτρα για την εφαρμογή της Οδηγίας εντός της ταχθείσας προθεσμίας.